Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen, komission delegoidun asetuksen (EU) 2019/33 17 artiklan 2 ja 3 kohta

(2019/C 304/07)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Bianco di Custoza” / ”Custoza”

Viitenumero: PDO-IT-A0468-AM02

Tiedonannon päivämäärä: 24.6.2019

HYVÄKSYTYN MUUTOKSEN KUVAUS JA PERUSTELUT

1. Eritelmän 1 artikla: Nimi ja viinit

Kuvaus ja perustelut

Kuvaus:

Riserva-luokan lisäys

Perustelu:

Riserva-luokan lisääminen Custoza-viineille parantaa nimen laatua ja kuvaa paremmin tälle luokalle ominaisia vanhentamiseen liittyviä ominaisuuksia.

Tämä muutos kattaa myös yhtenäisen asiakirjan kohtiin 1.4 (Viinien kuvaus) ja 1.5 (Viininvalmistusmenetelmät – Enimmäistuotokset) tehtävät muutokset.

2. Eritelmän 2 artikla: Rypälelajikkeet

Kuvaus ja perustelut

Kuvaus:

Päälajikkeiden ja prosenttiosuuksien tarkistaminen: Kolmen pakollisen lajikkeen (Garanega, Trebbiano Toscano ja Trebbianello (Tocai Friulanon paikallinen biotyyppi)) ohelle on lisätty Bianca Fernanda. Näiden lajikkeiden osuuden käytettävistä rypäleistä on oltava vähintään 70 %, eikä yhdenkään osuus saa olla yli 45 %.

Perustelu:

Bianca Fernandasta on perinteisen paikallisen käytännön huomioon ottamiseksi tehty pakollinen lajike. Kun näiden neljän päälajikkeen osuus käytettävistä rypäleistä on vähintään 70 % eikä yhdenkään osuus saa olla 45 %, yhdenkään lajikkeen osuus ei tule olemaan yli 31,5 %. Uuden ehdotuksen mukaan DOC-viini ”Bianco di Custoza” / ”Custoza” valmistuksessa on käytettävä vähintään kolmea neljästä pakollisesta lajikkeesta. Näin määrätään jo nykyisessä eritelmässä, mutta muutoksen myötä voidaan laadun parantamiseksi käyttää neljää lajiketta ottaen huomioon sadon kypsyminen, sadonkorjuun ajoittuminen, viinitilan sijainti tai tiettyjä tuotantoon liittyviä seikkoja.

Bianca Fernandan (Cortesen paikallinen klooni) osuus Custozan tuotantoalueen viininviljelyalasta on yli 13 %, ja sitä pidetään paikallisesti Custozan synonyyminä. Kun Bianca Fernandasta tulee yksi neljästä päälajikkeesta, nimen laatu ja maine paranee merkittävästi.

Tämä muutos kattaa myös yhtenäisen asiakirjan kohtiin 1.4 (Viinien kuvaus) ja 1.7 (Pääasialliset viininvalmistuksessa käytettävät rypälelajikkeet) tehtävät muutokset.

3. Eritelmän 4 artikla: Viininviljelyä koskevat säännöt

Kuvaus ja perustelut

Kuvaus:

a) Käytetään viiniluokkia superiore, riserva, spumante (kuohuviini) ja passito (kuivatuista rypäleistä valmistettu viini)

b) Poistetaan viittaus mahdollisuuteen käyttää viinitilalla Custoza-viinin valmistukseen käytettäviä lohkoja DOC-viinien ”Garda” valmistukseen

c) Alennetaan Custoza-viinin hehtaarituotos 13 tonniin

d) Lisätään taulukko, jossa esitetään eri luokkien enimmäistuotokset ja enimmäisalkoholipitoisuudet

e) Muotoillaan uudelleen kohta, joka koskee rypäleiden valintaa passito-viinien valmistukseen; parametrien arvoja ei muuteta

f) Lisätään neljä kohtaa, joissa täsmennetään, että suojeluyhdistyksen pyynnöstä ja ammattialan organisaatioiden konsultoinnin perusteella alueelliset viranomaiset voivat tehdä päätöksiä rypäleiden erilaisista käyttötavoista ja käytettävien rypäleiden hehtaarikohtaisesta enimmäismäärästä; alentaa sallittuja rypäleiden ja viinien tuotoksia; ja sallia ylijäämätuotoksen varastoinnin tulevaa käyttöä varten siten, että se on enintään 20 prosenttia enimmäistuotoksesta.

Perustelu:

a) Tämä liittyy 1 artiklaan tehtävään muutokseen.

b) Tästä mahdollisuudesta säädetään kansallisessa lainsäädännössä eikä sitä sen vuoksi tarvitse enää sisällyttää eritelmään.

c) Hehtaarituotosta on alennettava nimen ilmaiseman laadun parantamiseksi. Tällä muutoksella tuotantomääräykset saadaan vastaamaan viiniköynnösten todellista istutustapaa (vanha menetelmä on korvattu rivi-istutuksilla). Analyysien mukaan viiden viime vuoden aikana pullotetun viinin määrä on pysynyt varsin vakaana ja markkinat pystyvät vastaanottamaan vain osan tuotetusta viinistä. Vain pieni osuus myydään sellaiseen hintaan, joka tuo viininvalmistajille voittoa ja edistää näiden viinien mainetta laatuviininä kansallisilla ja kansainvälisillä markkinoilla. Viininvalmistajat ovat sen vuoksi päättäneet pienentää tuotantoa, joka pidetään kaupan DOC-viininä ”Custoza”, ja käyttää loput muihin viineihin.

d) Eritelmän tulkitsemisen helpottamiseksi tarvitaan numerotaulukko.

e) Teksti on kirjoitettava uudelleen eritelmän tulkitsemisen helpottamiseksi.

f) Tekstissä on nyt tietyissä erityistilanteissa sovellettavia viininviljelysääntöjä.

Tämä muutos kattaa myös yhtenäisen asiakirjan kohtaan 1.5 (Viininvalmistusmenetelmät – Enimmäistuotokset) tehtävät muutokset.

4. Eritelmän 5 artikla: Viininviljelyä koskevat säännöt

Kuvaus ja perustelut

Kuvaus:

Lisätään mahdollisuus valmistaa eri lajikkeista viiniä jokaisesta erikseen tai kaikista yhdessä, ja täsmennetään, että jos rypäleistä valmistetaan erilliset viinit, ne on sekoitettava viininvalmistajan tiloissa aina ennen kuin viinille haetaan sertifikaattia markkinoille saattamista varten.

Nostetaan rypäleistä saatavan viinin tuotos 65 prosentista 70 prosenttiin viineillä Custoza, Custoza spumante, Custoza superiore ja Custoza riserva ja esitetään tuotokset taulukossa.

Vahvistetaan eri vuosien viinejä sekoituksissa 15 prosentin enimmäisosuus, rajoitetaan käytäntö edellisvuoden viiniin ja määrätään, että sekoitus on tehtävä viimeistään rypäleiden kasvuvuoden 31 päivänä joulukuuta.

Lisätään päivämäärä, joka koskee Custoza-viinin luovuttamista kulutukseen: rypäleiden kasvuvuoden 1 päivä joulukuuta.

Lisätään riserva-luokka, jonka viinejä kypsytetään vähintään 12 kuukautta tuotantovuoden 1 päivästä marraskuuta,

Lisätään kolme kohtaa, joissa täsmennetään, että suojeluyhdistyksen pyynnöstä ja ammattialan organisaatioiden konsultoinnin perusteella alueelliset viranomaiset voivat vahvistaa viinille, joka voidaan sertifioida, eritelmässä vahvistettua pienemmän enimmäismäärän. Ylijäämärypäleistä, saatu rypäleen puristemehu ja viini, joka voidaan suojeluyhdistyksen pyynnöstä sertifioida, on säilytettävä pullottamattomana.

Perustelu:

Rypäleistä saatavan viinin tuotos on nostettu 70 prosenttiin, jotta se vastaisi viininvalmistajien tosiasiallisia tuotoksia, jotka ovat parantuneet tuotantoalueella viimeisten 15 vuoden aikana sovelletun tekniikan kehityksen ansiosta.

Se, että sekoituksessa käytettävän vanhan viinin määrää on rajoitettu ja ainoastaan edellisvuoden viinin käyttö on sallittu, liittyy laadun parantamistavoitteeseen.

Uusi päivämäärä, joka koskee viinin luovuttamista kulutukseen, on vahvistettu laadun parantamiseksi.

Riserva-luokan käyttöönotto Custoza-viineille parantaa nimen ilmaisemaa laatua. Markkinoilla on jo useita vuosia ollut laadukkaita Custoza-viinejä, joita on vanhennettu vähintään 12 vuotta. Ne ovat pääasiassa viinejä, joita vanhennetaan pitkään ja jotka on tarkoitettu kypsemmille Italian ja kansainvälisille markkinoille.

Viimeksi mainitut kolme kohtaa on lisätty, jotta teksti olisi yhdenmukainen lainsäädännön kanssa.

Tämä muutos kattaa myös yhtenäisen asiakirjan kohtaan 1.5 (Viininvalmistusmenetelmät – Enimmäistuotokset) tehtävät muutokset.

5. Eritelmän 6 artikla: Kulutushetken ominaispiirteet

Kuvaus ja perustelut

Kuvaus:

a) Lisätään Custoza-viinille värin kuvaus

b) Korotetaan sokerittoman uutoksen vähimmäismäärää 17 grammaan/litra

c) Lisätään uudelle riserva-luokalle kemialliset, fysikaaliset ja aistinvaraiset ominaisuudet

d) Uusi makukuvaus spumante-kuohuviineille, joiden makeus on asteiden zero dosage ja demi-sec välillä.

e) Lisätään viimeinen kohta, jossa täsmennetään, että kaikkien luokkien viineissä on oltava puumainen aromi, jos niitä on kypsytetty puutynnyreissä.

Perustelu:

a) Tällä lisäyksellä varmistetaan, että viinin väri kuvataan tarkasti.

b) Tämän muutoksen tarkoituksena on saattaa eritelmä vastaamaan sitä, että markkinoilla jo olevilla Custoza-viineillä on tämän parametrin osalta korkeammat arvot.

c) Riserva-luokka ei sisältynyt aiempaan eritelmään, ja nyt tälle uudelle luokalle määritellään ominaisuudet.

d) Tämä muutos on tehty markkinoiden vaatimuksiin vastaamiseksi.

e) Teksti on muotoiltu selkeämmin kuin edellisessä versiossa, joten kuvaus on tarkempi.

Tämä muutos kattaa myös yhtenäisen asiakirjan kohtaan 1.4 (Viinien kuvaus) tehtävät muutokset.

6. Eritelmän 8 artikla: Pakkaaminen

Kuvaus ja perustelut

Kuvaus:

a) Lisätään sääntö, jonka mukaan Custoza, Custoza superiore, Custoza riserva ja Custoza passito voidaan saattaa markkinoille ainoastaan enintään 9 litran lasipulloissa eikä niitä saa pitää kaupan astioissa, jotka tunnetaan nimellä dama tai fiasco.

b) Sallitaan enintään 18 litran lasiastioiden käyttö spumante-kuohuviinien luokassa.

c) Lisätään sääntö, jonka mukaan ainoastaan 3 artiklassa kuvatun tuotantoalueen viininvalmistajat saavat myydä Custoza-viiniä (mutta ei minkään muun lisäluokan viiniä) suoraan loppukuluttajille enintään 60 litran astioissa perinteisen käytännön mukaisesti; mitkään muut osapuolet eivät saa tätä tehdä.

d) Täsmennetään, että muiden kuin lasisten astioiden (hanapakkausten) käytön salliminen ei koske superiore- ja riserva-luokkia.

e) Sallitaan käyttää mitä tahansa laissa sallittua suljinta.

Perustelu:

a) Nykyisessä eritelmässä mainitaan vain, että superiore, passito (kuivatuista rypäleistä valmistettu viini) ja spumante (kuohuviini) on pakattava lasipulloihin. Ehdotetulla muutoksella velvollisuus ulotetaan koskemaan kaikkia Custoza-viinejä. Näin otetaan erittäin tärkeä askel tämän historiallisen nimen maineen parantamiseksi sekä viinien aseman uudelleen määrittelemiseksi markkinoilla ja maineen edistämiseksi.

b) Näin sallitaan markkinoilla kysytyimpien astioiden käyttö.

c) Tämä sallitaan, koska paikalliset loppukäyttäjät perinteisesti ostavat Custoza-viiniä pullottamattomana.

d) Selkeys lisääntyy.

e) Näin teksti on yhdenmukainen lainsäädännön kanssa.

YHTENÄINEN ASIAKIRJA

1. Tuotteen nimi

”Bianco di Custoza”

”Custoza”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

”Bianco di Custoza” / ”Custoza” mukaan lukien luokat riserva, superiore, spumante (kuohuviini) ja passito (kuivatuista rypäleistä valmistettu viini)

Viinien ominaisvärejä ovat syvyydeltään vaihtelevat oljenkeltaiset, joissa on toisinaan vihertäviä vivahteita (nuoret viinit) tai kultaisia sävyjä (tietyt erityisviinit). Bukee on hedelmäinen ja kevyen aromaattinen, ja siinä on kukkaisia ja joskus yrttisiä ja mausteisia vivahteita. Viinien maku on raikas, pehmeä ja hienovarainen.

Viinit ovat hyvin suunmyötäisiä ja helposti yhdistettävissä eri ruokalajeihin. Ne juodaan yleensä nuorina. Tietyt ominaisuudet saadaan kuitenkin säilymään eräin viinitiloilla tehtävin valinnoin.

Vähimmäisalkoholipitoisuus on 11,0 tilavuusprosenttia ja sokeriton uutos vähintään 16,5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Kokonaisalkoholipitoisuus vähintään (til-%) Vähimmäishappopitoisuus 4,5 ilmoitettuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Bianco di Custoza” / ”Custoza”

Väri: oljenkeltainen, joskus vaaleanvihrein vivahtein

Bukee: hedelmäinen, omalaatuinen ja kevyen aromaattinen

Maku: maukas, herkkä, sopivan ryhdikäs

Kokonaisalkoholipitoisuus vähintään: 11 tilavuusprosenttia

Sokeriton uutos vähintään: 17 g/l

Pelkistävät jäännössokerit: enintään 7 g/l

Jos taulukkoon ei ole merkitty arvoa, viini on kansallisessa ja EU:n lainsäädännössä vahvistettujen rajojen mukainen.

Yleiset analyyttiset ominaisuudet Kokonaisalkoholipitoisuus enintään (til-%) Kokonaisalkoholipitoisuus vähintään (til-%) Vähimmäishappopitoisuus 4,5 ilmoitettuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Bianco di Custoza” riserva / ”Custoza” riserva

Väri: oljenkeltaisesta kullankeltaiseen, voimakkuus vaihtelee

Bukee: voimakas, omalaatuinen ja kevyen aromaattinen

Maku: tasapainoinen, maukas, sopivan ryhdikäs

Kokonaisalkoholipitoisuus vähintään: 12,5 tilavuusprosenttia

Sokeriton uutos vähintään: 20 g/l

Pelkistävät jäännössokerit: enintään 7 g/l

Jos taulukkoon ei ole merkitty arvoa, viini on kansallisessa ja EU:n lainsäädännössä vahvistettujen rajojen mukainen.

Yleiset analyyttiset ominaisuudet Kokonaisalkoholipitoisuus enintään (til-%) Kokonaisalkoholipitoisuus vähintään (til-%) Vähimmäishappopitoisuus 4,5 ilmoitettuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Bianco di Custoza” superiore / ”Custoza” superiore

Väri: oljenkeltainen, vanhetessaan kullankeltainen

Bukee: puolimakea, omalaatuinen ja kevyen aromaattinen

Maku: tasapainoinen, täyteläinen

Kokonaisalkoholipitoisuus vähintään: 12,50 tilavuusprosenttia

Sokeriton uutos vähintään: 20 g/l

Pelkistävät jäännössokerit: 7 g/l

Jos taulukkoon ei ole merkitty arvoa, viini on kansallisessa ja EU:n lainsäädännössä vahvistettujen rajojen mukainen.

Yleiset analyyttiset ominaisuudet Kokonaisalkoholipitoisuus enintään (til-%) Kokonaisalkoholipitoisuus vähintään (til-%) Vähimmäishappopitoisuus 4,5 ilmoitettuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Bianco di Custoza” spumante / ”Custoza” spumante

Vaahto: hienojakoinen, pitkäkestoinen

Väri: oljenkeltaisen eri sävyt, mahdollisesti kullanvärisiä vivahteita

Bukee: tuoksuva, hedelmäinen ja Charmat-menetelmää käytettäessä kevyen aromaattinen herkkä, elegantti ja omalaatuinen pullossa käytettynä

Maku: raikas, maukas, herkkä ja tasapainoinen; viinit, joiden makeusaste välillä zero dosage ja demi-sec

Kokonaisalkoholipitoisuus vähintään: 11,5 tilavuusprosenttia

Sokeriton uutos vähintään: 15 g/l

Jos taulukkoon ei ole merkitty arvoa, viini on kansallisessa ja EU:n lainsäädännössä vahvistettujen rajojen mukainen.

Yleiset analyyttiset ominaisuudet Kokonaisalkoholipitoisuus enintään (til-%) Kokonaisalkoholipitoisuus vähintään (til-%) Vähimmäishappopitoisuus 5,0 ilmoitettuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Bianco di Custoza” passito / ”Custoza” passito

Väri: kullankeltainen

Bukee: voimakas ja hedelmäinen

Maku: puolimakeasta makeaan, tasapainoinen, ryhdiltään kevyen aromaattinen

Kokonaisalkoholipitoisuus vähintään: 15 tilavuusprosenttia

Sokeriton uutos vähintään: 22 g/l

Jos taulukkoon ei ole merkitty arvoa, viini on kansallisessa ja EU:n lainsäädännössä vahvistettujen rajojen mukainen.

Yleiset analyyttiset ominaisuudet Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 12,00 Vähimmäishappopitoisuus 4,5 ilmoitettuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei ole.

b. Enimmäistuotokset

”Bianco di Custoza” / ”Custoza”

13 000 kg rypäleitä hehtaaria kohden

”Bianco di Custoza” superiore / ”Custoza” superiore

12 000 kg rypäleitä hehtaaria kohden

”Bianco di Custoza” riserva / ”Custoza” riserva

13 000 kg rypäleitä hehtaaria kohden

”Bianco di Custoza” spumante / ”Custoza” spumante

13 000 kg rypäleitä hehtaaria kohden

”Bianco di Custoza” passito / ”Custoza” passito

5 000 kg rypäleitä hehtaaria kohden

6. Rajattu maantieteellinen alue

DOC-viinit ”Bianco di Custoza” / ”Custoza” tuotetaan alueella, joka kattaa kaikki tai osan seuraavista kunnista: Sommacampagna, Villafranca di Verona, Valeggio sul Mincio, Peschiera del Garda, Lazise, Castelnuovo del Garda, Pastrengo, Bussolengo ja Sona. Alueen rajat ovat seuraavat: Raja alkaa Sommacampagnan eteläpuolelta Cesuren alueelta (korkeus merenpinnasta 89 m), kulkee lounaaseen Alto Agro Veronesen maankäytön kehittämislautakunnan kastelukanavaa pitkin Bosconeen, kulkee hetkisen Villafrancan tietä pitkin ja yhtyy Pozzomoretton ja Colombaran läpi johtavaan kunnalliseen tiehen. Sieltä raja yhtyy seuraavaan kunnalliseen tiehen Cà Delian lähellä ja kulkee sitä pitkin C. Nuova Pignon ja Le Grattarolen ohi Villafranca-Valeggion maantien risteykseen aina Valeggio sul Mincion kaupunkiin saakka. Sieltä raja kääntyy etelään Pozzoloon vievälle kunnalliselle tielle ja seuraa sitä C. Buseen, jossa yhtyy Seriola Prevaldescan kastelukanavan kanssa risteävään tiehen, jota seuraa pohjoiseen Ponte Lungon sillalle asti. Sillan jälkeen raja kulkee Seriosa Serenellin kastelukanavaa pitkin etelään Mantuan maakunnan ja Lombardian rajalle (korkeus merenpinnasta 63 m). Raja seuraa aluerajaa pohjoiseen Pignoladan, Staffaloneron, Prandinan, Stazione di Salionzen, Villan, Dolcin ja Pontatan läpi ja poikkeaa aluerajalta hetkiseksi Broglie-Madonna del Frassinon koillissuuntaiselle tielle ja ylittää Pignolinin lähellä Serenissiman moottoritien. Sieltä raja kulkee Cà Gozzetton itäpuolelta Cà Serraglion läpi, kääntyy länteen 101 metrin korkeudessa ja päättyy Cà Berra Nuovaan (korkeus merenpinnasta 91 m) Frassinojärven rantaan. Raja seuraa jonkin matkaa rantaa ja yhtyy Bertolettan läpi kulkevaan polkuun, jota seuraa rautatien ylityskohtaan 84 metrin kokeudessa. Sieltä rajaa kulkee pitkin rautatietä itään seuraavalle ylikulkupaikalle (korkeus merenpinnasta 84 metriä) ja kääntyy Villa Montresorin ohi kulkevalle tielle aina Gardajärven rannalla sijaitsevaan Cappucciniin. Cappuccinista rajalinja kulkee Gardajärven itärantaa ja kääntyy sisämaahan Pacengon sataman lähellä, jatkaa 93 ja 107 metrin korkeudessa käyvää polkua pitkin aina Pacengo to Cà Allegrin alapuolelle. Sieltä raja kulkee Pacengon kunnallista tietä C. Fontana Freddaan, nousee polkua pitkin 122 metrin korkeuteen aina Le Tendeen saakka. Raja jatkaa Pacengo-Colàn tietä C. alle Crociin asti, laskeutuu kaakkoon 118 ja 113 metrin korkeuteen Sarnighen läpi Lazisen ja Castelnuovon kuntarajalle 112 metrin korkeudessa. Sieltä raja jatkaa nousuaan kohti pohjoista kuntarajaa pitkin ja yhtyy Lazisen ja Pastrengon kuntarajaan Mirandolan lähellä. Raja seuraa kuntarajaa kunnes risteää Verona-Lagon maantien kanssa Osteria Vecchian länsipuolella ja yhtyy siihen jatkaen itään kohti Veronaa kunnes saavuttaa Bussolengon lähellä kohdan, jossa yhtyy Criston kunnalliseen tiehen lähes 130 metrin korkeudessa. Raja kulkee pitkin Palazzolon kunnallista tietä kohtaan, jossa Brennerin moottoritie ylittää Bussolengo-Sonan kuntarajan. Raja jatkuu kuntarajaa pitkin etelään Civeliin asti, missä se yhtyy Bussolengo-Sommacampagnan maantiehen ja kulkee sitä pitkin Sommacampagnan yli Custozaan johtavalle tielle, jota pitkin johtaa lähtöpisteeseen Cesuressa. Alueeseen sisältyy myös pieni ala Peschiera del Gardan kuntaa, mukaan lukien Monte Zecchinon alue. Se sijaitsee Broglien länsipuolella ja sen rajat ovat seuraavat: Raja lähtee Broglien eteläpuolella olevasta polusta (entisen alakoulun vieressä) kohti länttä Cà Boschettin ja Cà Rondinellin suuntaan ja seuraa maakunnan ja alueen rajaa Cà Boffein, Soregonej ja Cà Nuova Bazzolin ohi. Sieltä se kulkee pitkin tietä kohti Broglieta rajan alkupisteessä sijaitsevan polun risteykseen.

7. Pääasiallinen rypälelajike / pääasialliset rypälelajikkeet

Pinot bianco (W) [Pinot blanc]

Trebbiano toscano (W) – Trebbiano

Trebbiano toscano (W) – Biancame (W)

Trebbiano toscano (W) – Ugni blanc

Trebbiano toscano (W) – Procanico

Riesling italico (W) – Riesling [Italian Riesling]

Riesling renano (W) – Riesling [Weisser Riesling]

Tocai friulano (W)

Tocai friulano (W) – Tuchì

Garganega (W) – Grecanico dorato (W)

Pinot bianco (W) – Pinot blanc

Malvasia bianca (W) – Malvasia

Malvasia bianca (W) – Verdina

Malvasia bianca (W) – Iuvarella

Manzoni bianco (W) – Incrocio Manzoni 6.0.13 W [Manzoni hybrid]

Garganega (W) – Garganego

Chardonnay (W)

Cortese (W) – Bianca Fernanda

Pinot bianco (W) – Pinot

8. Yhteyden/yhteyksien kuvaus

”Bianco di Custoza” / ”Custoza”

Maantieteellisen alueen erityisyys

Luontoon liittyvät tekijät

Custoza-viinejä tuotetaan varsin pienellä alueella, joka kattaa suuren osan Veronan ja Gardajärven välillä sijaitsevien moreenikukkuloiden eteläosasta.

Tuotantoalueen lounaisrajana on Minciojoki.

Alue kattaa Gardajärveltä sisämaahan ulottuvan itäisen ”amfiteatterin” molemmat osat, joiden maaperä on moreenia. Lisäksi siihen kuuluvat olennaisesti jokiperäisistä ja glasiaalisista kerrostumista muodostuvat tasangot, joiden ominaisuudet ovat samanlaiset vaikkeivät olekaan samaa alkuperää.

DOC-viinin ”Custoza” moreenimaaperäisellä tuotantoalueella on paljon pitkänmallisia kukkuloita. Nämä samankeskiset kukkulat ovat varsin loivarinteisiä 50–100 metrin nousuineen ja laskuineen. Kukkulat ovat muodostuneet läheisen Gardajärven muovanneiden jäätiköiden jälkeensä jättämästä aineksesta, ja niiden maaperärakenne on hyvin moninainen. Kukkuloiden välillä on laajoja soratasankoja.

Koska DOC-viinin ”Custoza” tuotantoalue on pieni ja varsin yhdenmukainen, ilmasto-olot ovat käytännössä samat koko alueella. Kesät ovat kuumia mutteivät tukahduttavia ja talvet varsin kylmiä Gardajärven läheisyyden takia. Näin syntyy mikroilmasto, joka suosii viiniköynnösten lisäksi tälle maisemalle tyypillisiä oliivipuita ja sypressejä.

Sadetta saadaan varsin tasaisesti koko vuoden ajan.

Kukkuloiden rinteet lämpenevät päivisin ja viilenevät öisin, mikä luo optimaaliset olosuhteet valkoisten rypäleiden aromaattisten ominaisuuksien kehittymiselle.

DOC-valkoviinin ”Custoza” tuotantoalueen maisemat ja ilmasto eivät juurikaan vaihtele.

Historialliset ja inhimilliset tekijät

Ensimmäiset tiedot viiniköynnösten viljelystä DOC-viinin ”Custoza” nykyisellä tuotantoalueella on saatu sieltä löydetyistä rypäleiden siemenistä (Vitis sylvestris), jotka ovat peräisin ajalta, jolloin Pacengon ja Peschieran alueella oli paalutaloasusta. Alueella tehdyissä arkeologisissa kaivauksissa on saatu todisteita viininviljelystä jo roomalaisajalla: on löydetty muun muassa esineitä, joista voidaan päätellä viiniä käytetyn uskonnollisissa rituaaleissa, sekä viinin säilytykseen kuljetukseen käytettyjä esineitä. Lisäksi on runsaasti asiakirjatodisteita viininviljelyksestä erityisesti Pastrengon ja Sommacampagnan välisellä alueella 800-luvulta aina keskiajan loppuun.

Paikallinen viini alettiin 1800-luvun toisella puoliskolla tuntea nimellä ”Custoza”, joka on kahdesta Italian itsenäisyyssodissa käydystä taistelusta tunnetussa Sommacampagnan kunnassa sijaitseva kylä. Sona-Custozan alue myös nimettiin Stazione Sperimentale di Viticoltura ed Enologia di Coneglianon vuonna 1939 tekemässä tutkimuksessa yhdeksi Veronan maakunnan länsiosan parhaista viininviljelyalueista.

DOC-viinin ”Bianco di Custoza” asema vahvistettiin virallisesti 8. helmikuuta 1971 annetulla presidentin asetuksella, ja se oli ensimmäisiä Italiassa alkuperänimityksen saaneista valkoviineistä. Lyhytnimi ”Custoza” hyväksyttiin vuonna 2005, ja Custoza-viinin suojeluyhdistys perustettiin vuonna 1972.

Inhimilliset tekijät

DOC-viinin ”Custoza” tuotantoalueella yleisimmin käytetty viininviljelymenetelmä perustui pitkään tukiristikoihin. Entisaikaan rypäleitä ei viljelty viinitarhoissa vaan muiden kasvien seassa, ja viljelyala oli vuoristoisen maaston vuoksi rajallinen.

1980-luvulla Custoza-viinin tuotantoalueella alkoi tapahtua suuria muutoksia sekä viininviljelymenetelmissä että viljelykäytännöissä. Niiden myötä viininvalmistajat pystyivät parhaiten hyödyntämään kotoperäisiä viiniköynnöslajikkeita Garganega, Trebbianello (Tocai friulanon paikallinen biotyyppi) ja Bianca Fernanda (Cortesen paikallinen klooni). Nykyään viininviljelijät pystyvät tekniikan kehityksen ja ajan mittaan karttuneen kokemuksen ansiosta tunnistamaan ja toteuttamaan soveltuvimpia menettelyjä laadukkaiden rypäleiden kasvatuksessa. He osaavat myös valita parhaan sadonkorjuuhetken ja näin hyödyntää rypäleisiin lajikkeen, kukkuloiden maaperän ja mikroilmaston yhdistelmästä syntyvät erityiset ominaisuudet.

Paikallisten tuottajien erityisosaaminen tulee kuitenkin parhaiten esiin, kun rypäleistä aletaan tehdä viiniä. Sen ansiosta Custoza-viiniin käytettävien rypäleiden sekoituksessa yhdistyvät Garganegan herkkä, kukkainen ja hedelmäinen bukee, Trebbianellon ominaisväri, Bianca Fernandan kevyen aromaattiset vivahteet sekä muiden alueella viljeltyjen valkoisten rypäleiden erikoispiirteet. Kaikkien näiden tekijöiden yhdistelmän myötä Custoza-viini saa tuotantoalueeseensa liittyvän konnotaation, on helposti tunnistettavissa raikkautensa ja suunmyötäisyytensä ansiosta.

”Bianco di Custoza” / ”Custoza”

Tuotteen erityisyys

Custoza-viinien olennaiset ominaisuudet ovat ja ovat aina olleet raikkaus, kevyen aromaattinen luonne, suunmyötäisyys ja helppo yhdistettävyys eri ruokalajeihin. Viinit soveltuvat myös pidempään säilytettäviksi, kun viinitiloilla tehdään tiettyjä valintoja.

Custoza-viinien valmistuksessa käytetään Garganegan, Trebbianellon ja Bianca Fernandan ohella muita alueella viljeltäviä lajikkeita, joiden ansiosta viinit saavat omalaatuisen ja monenkirjavan arominsa, joka erottaa ne pelkästään yksittäisistä lajikkeista valmistetuista viineistä. Makuprofiilissa korostuvat hedelmäiset ja kukkaiset vivahteet, joskus yhdistyneinä yrttimäisyyteen ja mausteisuuteen. Toisin sanoen Custoza-viini saa identiteettinsä peruslajikkeiden sekoituksesta, jonka erityistä bukeeta rikastaa entisestään muiden lajikkeiden käyttö.

Hyvin harvinainen, joskin perinteinen tuote on kullankeltainen Custoza passito (kuivatuista rypäleistä valmistettu viini), joka on puolimakea tai makea ja saanut inspiraationsa juhla-aterioiden päätteeksi perinteisesti nautituista viineistä.

c) Ympäristön ja tuotteen välinen syy-seuraussuhde

Koska DOC-viinin ”Custoza” koko (varsin pienellä) tuotantoalueella on hyvin samankaltaiset ilmasto-olot, siellä viljellyt rypälelajit kypsyvät tasaisesti. Tämä seikka vaikuttaa merkittävästi näiden valkoviinien identiteettiin.

Yhtä merkittävä vaikutus on monilajisella maaperällä, joka on syntynyt eri jäätikkömuodostumien alueelle jättämistä vaihtelevista kerrostumista. Nämä seikat aineellistuvat Custoza-viinin raikkaassa, nuoressa ja pirteässä luonteessa.

Moreenipitoinen maaperä edistää kaikkien viiniköynnösten siementen itämistä. Maaperän ja ilmaston yhteisvaikutus tukee rypäleiden ja versojen kehitystä ja kypsymistä.

Kesät ovat kuumia mutteivät tukahduttavia, mikä auttaa sokereiden konsentroitumista. Päivä- ja yölämpötilojen sopivat erot puolestaan edistävät DOC-viinien ”Custoza” hedelmäisten ja kukkaisten aromien kehitystä.

9. Olennaiset lisäedellytykset (pakkaaminen, merkinnät, muut vaatimukset)

Ei ole.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14117

(1) EUVL L 9, 11.1.2019, s. 2.